LISA EELNÕU ÜHISE PÕLLUMAJANDUSKOMITEE OTSUS Nr 3/2014, ... (kuupäev), mis käsitleb Euroopa Ühenduse, Šveitsi Konföderatsiooni ja Liechtensteini Vürstiriigi vahelise lisakokkuleppe, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigi suhtes, muutmist järgmise dokumendi juurde: Ettepanek: NÕUKOGU OTSUS, mis käsitleb Euroopa Liidu seisukohta Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe alusel moodustatud ühises põllumajanduskomitees Euroopa Ühenduse, Šveitsi Konföderatsiooni ja Liechtensteini Vürstiriigi vahelise lisakokkuleppe lisa muutmise kohta /* COM/2014/039 final */





SELETUSKIRI 1. ETTEPANEKU TAUST Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe[1] (edaspidi „kokkulepe”) jõustus 1. juunil 2002. Kokkuleppe artikliga 6 moodustatakse ühine põllumajanduskomitee (edaspidi „komitee”), mis vastutab kokkuleppe haldamise eest ning tagab selle laitmatu toimimise. Euroopa Ühenduse, Šveitsi Konföderatsiooni ja Liechtensteini Vürstiriigi vaheline lisakokkulepe, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet[2] Liechtensteini Vürstiriigile, (edaspidi „lisakokkulepe”) jõustus 13. oktoobril 2007. Lisakokkuleppe artikli 2 lõike 2 kohaselt võib ühine põllumajanduskomitee vastavalt kokkuleppe artiklite 6 ja 11 sätetele muuta lisakokkuleppe lisa. Lisakokkuleppe lisa tuleb muuta, et ajakohastada Liechtensteini pädeva ametiasutuse andmeid ja võtta arvesse kokkuleppe 7. ja 12. lisa muudatusi. Seepärast tuleks lisakokkuleppe lisa vastavalt muuta. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Ettepaneku eesmärk on muuta lisakokkulepet, et ajakohastada Liechtensteini pädeva ametiasutuse andmeid ja võtta arvesse kokkuleppe 7. ja 12. lisa muudatusi. Komitee otsuse tekst koostati koostöös Šveitsi ametiasutustega. Mõju hindamist ei toimunud. 3. ETTEPANEKU ÕIGUSLIK KÜLG Otsus põhineb Euroopa Liidu toimimise lepingul, eriti selle artikli 207 lõikel 4 koostoimes artikli 218 lõikega 9. 2014/0016 (NLE) Ettepanek: NÕUKOGU OTSUS, mis käsitleb Euroopa Liidu seisukohta Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe alusel moodustatud ühises põllumajanduskomitees Euroopa Ühenduse, Šveitsi Konföderatsiooni ja Liechtensteini Vürstiriigi vahelise lisakokkuleppe lisa muutmise kohta EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9, võttes arvesse Euroopa Komisjoni ettepanekut, ning arvestades järgmist: (1) Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe[3] (edaspidi „kokkulepe”) jõustus 1. juunil 2002. (2) Kokkuleppe artikliga 6 moodustatakse ühine põllumajanduskomitee (edaspidi „komitee”), mis vastutab kokkuleppe haldamise eest ning tagab selle laitmatu toimimise. (3) Euroopa Ühenduse, Šveitsi Konföderatsiooni ja Liechtensteini Vürstiriigi vaheline lisakokkulepe, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet[4] Liechtensteini Vürstiriigile, (edaspidi „lisakokkulepe”) jõustus 13. oktoobril 2007. (4) Lisakokkuleppe artikli 2 lõike 2 kohaselt võib ühine põllumajanduskomitee vastavalt kokkuleppe artiklite 6 ja 11 sätetele muuta lisakokkuleppe lisa. (5) Lisakokkuleppe lisa tuleb muuta, et ajakohastada Liechtensteini pädeva ametiasutuse andmeid ja võtta arvesse kokkuleppe 7. ja 12. lisa muudatusi. Seepärast tuleks lisakokkuleppe lisa vastavalt muuta. (6) Liidu seisukoht komitees peab põhinema käesolevale otsusele lisatud otsuse eelnõul. ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht Euroopa Ühenduse ja Šveitsi Konföderatsiooni vahelise põllumajandustoodete kauplemise kokkuleppe artikli 6 alusel moodustatud ühises põllumajanduskomitees põhineb ühise põllumajanduskomitee otsuse eelnõul, mis on lisatud käesolevale otsusele. Väiksemaid muudatusi nimetatud otsuse eelnõus võivad liidu esindajad ühises põllumajanduskomitees teha ilma nõukogu täiendava otsuseta. Artikkel 2 Ühise põllumajanduskomitee otsus avaldatakse Euroopa Liidu Teatajas. Artikkel 3 Käesolev otsus jõustub Euroopa Liidu Teatajas avaldamise päeval. Brüssel, Nõukogu nimel eesistuja [1] EÜT L 114, 30.4.2002, lk 132. [2] ELT L 270, 13.10.2007, lk 6. [3] EÜT L 114, 30.4.2002, lk 132. [4] ELT L 270, 13.10.2007, lk 6. LISA EELNÕU ÜHISE PÕLLUMAJANDUSKOMITEE OTSUS nr 3/2014, ... (kuupäev), mis käsitleb Euroopa Ühenduse, Šveitsi Föderatsiooni ja Liechtensteini Vürstiriigi vahelise lisakokkuleppe, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigi suhtes, muutmist ÜHINE PÕLLUMAJANDUSKOMITEE, võttes arvesse Euroopa Ühenduse, Šveitsi Konföderatsiooni ja Liechtensteini Vürstiriigi vahel sõlmitud lisakokkulepet, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile, eriti selle artikli 2 lõiget 2, võttes arvesse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, eriti selle artiklit 11, ning arvestades järgmist: (1) Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (edaspidi „kokkulepe”) jõustus 1. juunil 2002. (2) Euroopa Ühenduse, Šveitsi Konföderatsiooni ja Liechtensteini Vürstiriigi vaheline lisakokkulepe, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile, (edaspidi „lisakokkulepe”) jõustus 13. oktoobril 2007. (3) Lisakokkuleppe lisa tuleks muuta, et ajakohastada Liechtensteini pädeva ametiasutuse, mis tegeleb kantonite põllumajandusasutuste pädevusalas olevate küsimustega, aadressi; et võtta arvesse ühise põllumajanduskomitee otsust nr 1/2012, mis käsitleb 7. lisa (veinitoodetega kauplemine) muutmist ja mis jõustus 4. mail 2012, ning et täiendada Liechtensteinist pärit põllumajandustoodete ja toiduainete kaitstud päritolunimetuste ja geograafiliste tähiste nimekirja. ON VASTU VÕTNUD KÄESOLEVA OTSUSE: Artikkel 1 Lisakokkuleppe lisa muudetakse järgmiselt: 1) Teine lõige pealkirjaga „Põhimõte” asendatakse järgnevaga: „Kui Šveitsi kantonite ametiasutustele on määratud kohustused, vastutusalad või volitused, on Liechtensteini ametiasutustel samad kohustused, vastutusalad ja volitused. Kantonite põllumajandusasutuste pädevusalas olevate küsimuste puhul tähendab see keskkonnaameti põllumajandusosakonda (Amt für Umwelt, Abteilung Landwirtschaft), Dr. Grass-Strasse 12, FL-9490 Vaduz, ja küsimuste puhul, millega tegelevad kantonite veterinaar- ja toiduasutused, tähendab see toiduainete kontrolli ja veterinaarametit (Amt für Lebensmittelkontrolle und Veterinärwesen), Postplatz 2, FL-9494 Schaan.” 2) Kande „7. lisa. Veinitoodete tootmine ja turustamine” alajaotis „Liechtensteinist pärit veinitoodete kaitstud nimetused (7. lisa artikli 6 tähenduses)” asendatakse järgmise alajaotisega: „Liechtensteinist pärit veinitoodete kaitstud nimetused (7. lisa artikli 5 tähenduses)” 3) Kokkuleppe 12. lisa 1. liite alusel lisatakse Šveitsi kaitstud geograafiliste tähiste, mille geograafiline piirkond hõlmab ka Liechtensteini, nimekirja järgmine geograafiline tähis: „Werdenberger Sauerkäse/Liechtensteiner Sauerkäse/Bloderkäse (AOP)” Artikkel 2 Käesolev otsus jõustub … 2013. (koht ja kuupäev). Ühise põllumajanduskomitee nimel ELi delegatsiooni juht || Šveitsi delegatsiooni president ja juht || Ühise põllumajanduskomitee sekretär Susana MARAZUELA-AZPIROZ || Jacques CHAVAZ || Ioannis VIRVILIS